29.9.2023.
3.4.
HR
Službeni list Europske unije
C 349/99
EGSO poziva administratore platformi i društvenih mreža, kao i kreatore sadržaja/influencere da osiguraju:
— tehničku mogućnost da se maloljetni korisnici isključe iz pregledavanja sadržaja na platformi i/ili društvenim mrežama za sve osjetljive sadržaje (povezane s alkoholom i energetskim pićima, igrama na sreću i klađenjem, pornografijom, duhanom i duhanskim proizvodima, uključujući elektroničke cigarete, estetskom kirurgijom itd.), koji u svakom slučaju moraju sadržavati oznaku „zabranjeno za mlađe od 18 godina” te da se zahtijeva provjera dobi i dopušta korištenje roditeljskog nadzora, — da se u takve poruke uključe riječi „promidžbena poruka”, „komercijalna komunikacija” ili „sponzorira:”, — da uz retuširane ili obrađene slike stoje riječi „retuširana slika”, — da uz sadržaj stvoren s pomoću umjetne inteligencije stoje riječi „virtualna slika” i da se identificiraju virtualni influenceri. 3.5.
Osim toga, posebnu pozornost trebalo bi posvetiti upotrebi tamnih obrazaca, neovlaštenom ili omalovažavajućem korištenju zaštitnih znakova, promicanju nedopuštenih financijskih proizvoda, krađi identiteta ili lažnim influencerima koji iskorištavaju ugled poznatih osoba bez njihova znanja, kao pojavi koja je sve češća, osobito u području financijskih ulaganja i kriptovaluta.
To su nezakonita ponašanja koja s upotrebom umjetne inteligencije postaju sve sofisticiranija i raširenija i koja je potrebno djelotvorno suzbijati. 3.6.
Regulatorno usklađivanje koje predlaže EGSO može se nadopuniti okvirima za zajedničku regulaciju, koji bi trebali uključivati influencere, njihove agente i predstavničke udruge, industriju i oglašivače, udruge za samoregulaciju oglašavanja, udruge potrošača i korisnika, socijalne partnere i organizacije civilnog društva te regulatorna tijela. 3.7.
EGSO smatra da ostaje niz nejasnoća povezanih s aktivnošću kreatora sadržaja/influencera, kao što su njihovo mjesto u radnom pravu, pitanja povezana s porezom na dohodak, porez na dodanu vrijednost i specifične aktivnosti djece influencera, koje bi trebalo podvrgnuti detaljnoj analizi na razini EU-a.
Bruxelles, 13. srpnja 2023.
Predsjednik Europskog gospodarskog i socijalnog odbora Oliver RÖPKE